Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa  9. 10. 2017

Prítomní: PaedDr. Mária Barancová, Ing. Martin Patoprstý, Mgr. Petra Palenčárová,
                  PaedDr. Ján  Filc, ,
Neprítomní: Bc. Radovan Bajer - ospr., MVDr. Marián Gajdoš – ospr.,
                                          
PROGRAM:   

1. Otvorenie, privítanie členov komisie
2.  Správa o výchovno-vzdelávacej činnosti, jej výsledkoch a podmienkach základných škôl 
    v zriaďovateľskej pôsobnosti mestskej časti Bratislava – Ružinov za školský rok 2015/2016
                                                                                       Predkladateľ: PaedDr. Erika Drgoňová
                                                                                                              vedúca sekcie
                                                                                                               riaditeľov ZŠ
3. Správa o výchovno-vzdelávacej činnosti, jej výsledkoch a podmienkach materských škôl 
    v zriaďovateľskej pôsobnosti mestskej časti Bratislava – Ružinov za školský rok 2015/2016
                                                                                       Predkladateľ: Oľga Ličková
                                                                                                              vedúca sekcie 
                                                                                                              riaditeliek MŠ
4. Návrh na zverenie hnuteľného majetku do správy Ružinovského športového klubu, p. o.
                                                                                       Predkladateľ: Ing. Judita Šenkárová
                                                                                                              vedúca odboru   
                                                                                                              vnútorných vecí
5. Poskytnutie informácií p. Grznárovi, členovi Rady školy pri ZŠ, Ostredková 14                                                                                        
6. Súkromná základná škola, Ružová dolina 29                                                                                       
7. Prerokovanie upozornenia prokurátora pod číslom Pd 121/17/1102-2 zo dňa 28.09.2017
                                                                                        Predkladateľ: Mgr. Peter Kopún
                                                                                                               referent referátu
                                                                                                               právnych služieb
8. Návrh uznesenia miestneho zastupiteľstva mestskej časti Bratislava–Ružinov č. ... zo dňa 
    ....., ktorým sa ruší uznesenie miestneho zastupiteľstva mestskej časti Bratislava–Ružinov 
    č. 402/XXIII/2017 zo dňa 31.01.2017
                                                                                         Predkladateľ: Mgr. Peter Kopún
                                                                                                                referent referátu
                                                                                                                právnych služieb

9. Rôzne
10. Záver

     

K bodu 1:     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili so zmenou poradia jednotlivých bodov  programu, oproti poradiu v pozvánke.  Bod č. 5 bol presunutý za bod č. 1, poradie ostatných materiálov bolo nezmenené, zmenilo sa iba ich poradové číslo.       

K bodu 2:

       Pán Grznár komisiu požiadal o informáciu v oblasti dokumentu „Učiace Slovensko“, integrácie žiakov s výchovno-vzdelávacími potrebami do bežných tried základnej školy, problematiku získavania asistenta učiteľa na školy a zainteresovanosť obce ako zriaďovateľa v uvedených podnetoch.
       Jeho otázky zodpovedala predsedníčka komisie, PaedDr. Barancová“, Mgr. Kováčová a Ing. Navrátilová. PaedDr. Barancová vysvetlila podstatu  a momentálnu pozíciu dokumentu „Učiace sa Slovensko“ v pedagogickom svete. Mgr. Kováčová a Ing. Navrátilová  informovali o kompetenciách obce (mestskej časti) v súlade s platnou legislatívou celkovo. Rozobrali prístup a konkrétne kroky mestskej časti  pri zabezpečovaní  vyššie uvedených podnetov.
        PaedDr. Barancová požiadala Mgr. Kováčovú a Ing. Navrátilovú, aby v prehľade komisiu informovali o požiadavke škôl na asistenta učiteľa,  a to: koľko asistentov učiteľa a na ktorej našej škole pôsobí, ktorým školám sa nevyhovelo, aká je metodika prideľovania financií.
        Ďalej majú listom požiadať MŠVVaŠ SR, aby zdôvodnili zriaďovateľovi, prečo našim školám neboli poskytnutí asistenti učiteľa v súlade s ich požiadavkou, požiadať, aby nám na základe podnetu zákonného zástupcu sprístupnili metodiku prideľovania asistenta učiteľa.

K bodu 3:
               
        K materiálu komisii poskytla informácie vedúca sekcie riaditeľov ZŠ, PaedDr. Erika Drgoňová. Zdôraznila, že správy sú vypracované v súlade s platnou legislatívou - vyhláškou č. 9/2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Za správnosť a pravdivosť jednotlivých údajov zodpovedá riaditeľ školy. Po schválení správ zastupiteľstvom je riaditeľ školy povinný správu zverejniť v škole na obvyklom mieste a do 31. 12. 2017 na webovej stránke školy v takej podobe, ako ju miestne zastupiteľstvo schválilo.  
       Komisiu informovala, na základe otázok pani predsedníčky, o spokojnosti riaditeľov v oblasti spolupráce základných škôl so zriaďovateľom napr. pri rekonštrukcii a zatepľovaní škôl, riešení havarijných situácií....ďalej hovorila o spôsobe prideľovania a prerozdeľovania normatívnych finančných prostriedkov na žiaka, mzdových nákladoch....
         
       Komisia školstva, kultúry a športu  po prerokovaní  predložený materiál 
„Správy o výchovno-vzdelávacej činnosti , jej výsledkoch a podmienkach základných škôl
v zriaďovateľskej pôsobnosti mestskej časti Bratislava – Ružinov za školský rok 2016/2017“
 
1.) berie na vedomie

2.) odporúča schváliť
     predložený materiál v MZ MČ Bratislava – Ružinov

Hlasovanie:   Prítomní:  4
          	                         Za:  4

K bodu4:

     Predmetný materiál komisii predložila vedúca sekcie materských škôl, pani Oľga Ličková. Informovala, že riaditeľky MŠ sú v súlade s platnou legislatívou povinné vypracovať správy o výchovno-vzdelávacej činnosti...., prerokovať ich v pedagogickej rade a rade školy, predložiť na schválenie zriaďovateľovi. Za správnosť a pravdivosť jednotlivých údajov zodpovedá riaditeľka materskej školy. Riaditeľka MŠ musí správu zverejniť na obvyklom mieste a  webovej stránke materskej školy najneskôr 31. 12. 2017.
     V diskusii upozornila na sústavne sa zvyšujúci nedostatok nepedagogických zamestnancov v materskej škole, ktorého príčinou sú najmä nízke mzdy.
     Vyjadrila spokojnosť s financovaním materských škôl ako originálnych kompetencií obce.
     Komisia sa informovala na počty neprijatých detí na školský rok 2017/2018 a zdôvodnenie neprijatia. P. Ličková uviedla, že nebolo prijatých 160 detí z kapacitných dôvodov, ostatné deti nespĺňali dané kritériá.
     
Komisia školstva, kultúry a športu materiál „Správy o výchovno-vzdelávacej činnosti , jej výsledkoch a podmienkach materských  škôl v zriaďovateľskej pôsobnosti mestskej časti Bratislava – Ružinov za školský rok  2016/2017“ prerokovala a

1.) berie na vedomie

2.) odporúča schváliť
     predložený materiál v MZ m. č. Bratislava – Ružinov
                        
Hlasovanie:   Zúčastnilo sa: 4
          	                                            Za:  4

K bodu 5:

     Ing. Šenkárová informovala, že Ružinovský športový klub, p. o. využíva v Areáli netradičných športov na športovo-rekreačné účely futbalové miniihrisko, ktoré má v nájme a vykonáva na vlastné náklady i jeho bežnú údržbu. Miniihrisko je v správe mestskej časti Bratislava-Ružinov. Následkom dlhodobého používania je povrch a mantinely okolo ihriska v zlom technickom stave, je nutná ich výmena. Aby RŠK mohol v tejto veci konať je potrebné, aby uvedený majetok mestskej časti bol zverený do správy RŠK.
      Na základe uvedeného mestská časť navrhuje predmetný majetok zveriť Protokolom o zverení hnuteľného majetku obce a s ním súvisiacich práv a záväzkov do správy RŠK.
    
 Komisia školstva, kultúry a športu materiál „Návrh na zverenie hnuteľného majetku do správy Ružinovského športového klubu, p. o.“ prerokovala a

1.) berie na vedomie

2.) odporúča
predložený materiál schváliť v MZ m. č. Bratislava – Ružinov 

Hlasovanie:   Prítomní: 4
          	                         Za:  4   

K bodu 6:

      Predsedníčka komisie stručne zrekapitulovala podstatné fakty predloženého materiálu. Komisia  po opätovnom prerokovaní uvedeného podnetu navrhla, aby si situáciu medzi sebou vykonzultovali zriaďovatelia ZŠ, Ružová dolina 29 a SZŠ, Ružová dolina 29.
   
  Komisia školstva, kultúry a športu materiál „Súkromná základná škola, Ružová dolina 29“ prerokovala a

1.)	berie na vedomie
2.)	odporúča 
      mestskej časti Bratislava-Ružinov rokovať o žiadosti Súkromnej základnej školy s jej 
      zriaďovateľom

 Hlasovanie:   Prítomní:  4
          	                          Za:  4     

K bodu 7:   

         Mgr. Kopún členom komisie vysvetlil, že mestská časť obdržala upozornenie prokurátora. Na základe podnetu bola preskúmaná zákonnosť uznesenia miestneho zastupiteľstva mestskej časti Bratislava-Ružinov, ktorým žiada starostu o zvolanie verejného prerokovania investičného zámeru „Brack park“ s obyvateľmi za účasti investora a prerušenie konania na Stavebnom úrade, pokiaľ sa verejné konanie neuskutoční, nezapracujú sa pripomienky verejnosti a zaradenie projektu do komisie územného plánu. Nakoľko v niektorých častiach uznesenia miestne zastupiteľstvo prekročilo svoje právomoci, bol proti uzneseniu podaný protest prokurátora. Prerokovanie protestu prokurátora bolo predložené miestnemu zastupiteľstvu. Bolo vypracované nové uznesenie, v ktorom zastupiteľstvo zobralo protest prokurátora na vedomie a vyhovelo mu. V súlade so zákonom o prokuratúre, ak miestne zastupiteľstvo zistilo, že protest prokurátora je oprávnený, napadnuté uznesenie zruší alebo podľa povahy veci zmení. Podľa prokurátora miestne zastupiteľstvo pochybilo v tom, že vzalo na vedomie protest prokurátora, vyhovelo mu uznesením, no napadnuté uznesenie nezrušilo.

     Komisia školstva, kultúry a športu materiál „Prerokovanie upozornenia prokurátora pod číslom Pd 121/17/1102-2 zo dňa 28.09.2017“ prerokovala a

1)berie na vedomie
2) odporúča
   prerokovať predložený materiál v MZ m. č. Bratislava – Ružinov

Hlasovanie:   Prítomní:  4
          	                         Za:  4     

K bodu 8:

     Mgr. Kopún prítomných oboznámil, že na základe informácií predložených v bode 7, bol vypracovaný materiál s návrhom uznesenia miestneho zastupiteľstva, ktorým sa zruší napadnuté uznesenie Miestneho zastupiteľstva mestskej časti Bratislava-Ružinov.

     Komisia školstva, kultúry a športu materiál „Návrh uznesenia miestneho zastupiteľstva mestskej časti Bratislava–Ružinov č. ... zo dňa....., ktorým sa ruší uznesenie miestneho zastupiteľstva mestskej časti Bratislava–Ružinov č. 402/XXIII/2017 zo dňa 31.01.2017“ prerokovala a

1)berie na vedomie

2) odporúča prerokovať predložený materiál v   MZ m. č. Bratislava – Ružinov 
Hlasovanie:   Prítomní:  4
          	                         Za:  4     

 K bodu 9:

     Nevyskytli sa žiadne ďalšie podnety, ktoré by bolo nutné prerokovať.
Komisia sa dohodla na pracovnom stretnutí v novembri, termín sa upresní.

K bodu 10:

    Pracovné stretnutie ukončila PaedDr. Barancová.

                                                                                               PaedDr. Mária Barancová v. r.
                                                                                                   predsedníčka komisie

V Bratislave   16. 10. 2017
Zapísala: Mgr. J. Lukáčová v. r.